
गुलाब बिसेन हे कोल्हापूर जिल्हा परिषदेत 
प्राथमिक शिक्षक म्हणून विद्यामंदिर उंड्री (ता. पन्हाळा) 
येथे कार्यरत आहेत. ते प्रयोगशिल शिक्षक असून 
विद्यार्थ्यासाठी त्यांनी शेकडो नाविन्यपूर्ण उपक्रम 
राबवलेले आहेत. 

बालसाहित्य हा त्यांच्या लेखनाचा मुख्य 
गाभा आहे. त्यांच्या बालकथा आणि लेख विविध वृत्तपत्र 
आणि मासिकांतून प्रकाशित झाल्या आहेत. 
कथालेखनाच्या विविध स्पर्धांत त्यांनी बक्षिसे मिळवलेली 
आहेत. त्यांना विविध संस्थांच्या उपक्रमशिल शिक्षक / 
आदर्श शिक्षक पुरस्काराने सन्मानित करण्यात आले 
आहे. गुलाब बिसेन हे मराठी सोबतच त्यांची मायबोली 
असलेल्या 'पोवारी' बोलीतही बालकथा आणि 
लघुकथांचे लेखन करत आहेत. 'पोवारी' साहित्यात 
उपेक्षित असलेल्या बालसाहित्याच्या माध्यमातून 
बालवाचकांना 'पोवारी' बोलीची गोडी लावण्याचा ते 
प्रयत्न करत आहेत. 


प्रकाशित साहित्य : सृजनशाळा 


९) जनमदिनकी भेट 


वैनगंगा नदी थळीपर बसेव एक महानगरमा 
ओंकार नावको टुरा आपलं परीवारसंगं रवत होतो. 
पटील घरको ओंकार पाचवीमा सिकत होतो. वोको 
शाळामा पार्थ नावको टुरा वोकच वर्गमा सिकत होतो. वू 
शाळा जवरक मोहल्लामाच रवं. पार्थको पप्पाजी किराणो 
दुकानमा कामला होतो. तं ओंकारको पप्पाजी स्टिल 
कंपनीमा साहेब होतो. दुयीनक॑ परीवारकं परिस्थितीमा 
जमिन अस्मानको अंतर होतो. 
पर दुयीनकं दोस्तीमा कोणतोच अंतर नोहतो. 

ओंकार अना पार्थ दुयी शाळाकं अभ्यासमा हुशार 
होता. ओंकार साहेबको टुरा रहेलक बोला जेव लगं वू 
समय समयपर मिलजाय. पर पार्थको तसो नोहतो. 
वबोलातं घरकी परिस्थिती देख, शाळाका कपळा अना 
किताब बिगर काही मांगनकोबी हिंमत नोहती होत. अना 
एकानघन तसी हिम्मत करस्यान मांगिसबी तं काही 
मिलत नोहतो. 

आंकारकं घरं पार्थको आवनो जावनो होय. पार्थको 
स्वभाव अना घरकी परिस्थिती देख आकारको मम्मी 
वोला इचबीचमा काही देत रवं. पर पार्थला असो 

दुसरोकनलक लेनो पसंद नोहतो आवत. पर मोठयीनको 
मान ठेवनसाती वू देयी चीज धरले. 

एकघन पार्थको फाटी पँट देख आंकारनं आपली 
नवीकोरी पँट पार्थला देन लगाईस. आंकारकं मम्मीनबी 
हासीखुशी देयीस. पर पार्थला साजरो नही लगेव. वोनं 
सबको मान ठेवनसाती पँट धरीस. पर आपलंच दोस्तकी 
नवीकोरी पँट धरणला वोको मन तयारच नोहतो होत. 
आखरीमा आंकारक  मम्मीनं वोला, 

“आमरं घरं आवनको रयेतं तोला असं फाटे पँटपर 
आवता नही आवनको.” असो कहेपर वोकोजवर काहीच 
इलाज नही बचेव. बोळा आपली दोस्ती तोळनको 
नोहती. 

उनारो सरस्यान बरसात आयी. शाळा चालु भयी. 
दुयीझन संगच शाळामा जात. ओंकार पार्थकं आवनको 
बाट देखं. ओंकारजवर नवो रेनकोट होतो. पार्थ आपली 
जुनी छत्री धरस्यान आवं. असो रोजच वय एकमेकसाती 
थांबत अना संगमाच शाळामा जात. बरसात रोजक रोज 
बढ़त होती. असोमा एकरोज ओंकार पार्थकी बाट देखत 
उभो होतो. शाळाकी बेरा भयी तरी पार्थको काही पत्ताच 
नही. आखरीमा आंकारकी मम्मी कवन बसी, 

“ओंकार, कवरीक बाट देखजो. वू तोरं पयलेच 

चली गयी रहे शाळामा. जाय शाळामा जायस्यान 
देखजो.” मम्मीक कयेपर ओंकार शाळामा गयेव. 

पर शाळामाबी पार्थको पत्ता नही. दुय रोजकं बाद 
ओंकारको बारावो जनमदिन होतो. वोक पप्पाजीनं 
सायकलकं दुकानमालक सायकलको कॅटलाग आनीतीन. 
वोकंमाळक पार्थकं संगं बोळा सायकल पसंद करनकी 
होती. पर दुय रोज पार्थ शाळामाच नही आयेव. 
दुयरोजकं बाद पार्थ शाळामा आयेवतं वोकी किताबं 
अना दफ्तर अर्धा फिजेव होतो. कपळायीनकोबी बास 
आवत होतो. वोनं पार्थला येको कारण बिचारीस. 

“दुय रोज पयलेको जोरदार बारीस अना 
तुफानलक आमरं घरपरका टिनच उळाय गया. रातवा 
बारीस आयेलक आमरो पूरो सामान फिजेव. वा रात 
आमी ओलं आंगपरच हेळ्या. दुसरं रोज सकारीच 
पप्पाजीनं दुकानपरलक मोठी ताळपत्री लेयस्यान 
आनीस. वा कसीतरी घरपर लगाया. दुसरं रोज दिवसभर 
ओलो सामान वारावनको काम कऱ्या. पर येनं बारीसमा 
काहान वारसे. कपळा प्रेस 
लगायस्यान कसातरी वाराया. वोकोच बास आय 
रहिसे.” 

पार्थ सांगत होतो. 

“मंग आता घरपर टिन नही बिछायात ?” 

““पप्पाजीनं बहुत दुंढीस पर रातकं अंधारोमा टिन 
काहान उळाय गयातं पत्ताच नही चलेव. आता पैसापानी 
आयेपर बसावबीन कसेत.” 

पार्थकी या कहानी आयकस्यान आंकारकं 
डोरामालक पानीको धार बव्हन बसी. वोनं शाळामा 
जाताबरोबर आपलं सरला या बात सांगिस. अना पार्थला 
मदत करणसाती शाळाकनलक चंदा जमावनकोबी 
बिनती करीस. पार्थ शाळामाको हुशार अना प्रामाणिक 
विद्यार्थी होतो. ओकंपर आये संकटलक सबला दुख 
भयेव. आंकारकी बात आयकस्यान शाळाकं सपाई 
सरयीनन्‌ पार्थला मदत करनसाती शाळाकनलक 
मदतनिधी जमा करनको आकारला जबाबदारी देयीन. 
वोनंरोज आकारला अनको घास गोळ नही लगेव. 

कंपनीमालक घरं आयेपर आकारको पप्पाजी वोला 
जनमदिनकं भेट साती कोणती सायकल निवळेस असो 
बिचारन बस्या. तबं पप्पाला चिपकस्यान आकार 
रोबनलाच बसेव. ओकारक पप्पाला अना मम्मीला 
काही समजमाच नही आयेव. कालवरी सायकलसाती 
रोवनेवालो टुरा अज असो काहे रोय रयीसे. रोवता 
रोबताच ओंकारनं पार्थसंगं घटी घटना सांगिस. पार्थकी 

कथा आयकेपर ओंकारक मम्मी पप्पाकबी डोरामा आसू 
आया. आंकार आसू पोसतच आपलं पप्पाजीला कवन 
बसेव, 

““पप्पाजी, मोळा जनमदिनला सायकल नही 
पायजे. आपन सायकलकं बदला वोनं पैसाको पार्थकं 
घरं मदत करबीन.” येकंपर आकारका मम्मी पप्पा खुशी 
खुशी तयार भया. 

दुसरो रोज शाळामा पार्थक्‌ घरसाती मदतनिधी 
जमा करनोमा आयी. वोनं मदतनिधीमालक शाळाकं 
सरयीननं जायस्यान पार्थकं घरपर नवाकोरा टिन बसाय 
देयीन. ओंकारनं आपलं जनमदिनकं रोज पार्थकं घरं 
जायस्यान उनकं घरको खराब भयेव बिस्तर, अनाज 
अना कपळालत्ताक जागं दुकानपरलक पुरो सामान 
लेयस्यान आपलं पप्पा मम्मीसंगं लिजाय देयीस. पार्थकं 
घरंच आकारको जनमदिनको केक कापनोमा आयेव. 
असो अनोखो जनमदिन देख पार्थ अना वोका मम्मी 
पप्पातं देखतच रय गया. अना आपलं टुराकी या सूजबूझ 
देख ओआंकारका मम्मी पप्पा खुदला भाग्यशाली 


समजस्यान वोकं लंबं उमरकी कामना करन बस्या. 
अ २ 4९ 

२) मातीको गणपती 


विकास पटल्या घरं सकारपासूनच मंगलमय 
वातावरण होतो. विकासक मायनं बेहरपरक जास्वंदका 
लाल फूल चुरकीमा तोळस्यान आनितीस. विकासको 
घरवाली सयपाक घरमा चनाकी दार सिजावत होती. 
विकास सकारी सकारी गवत आणन खेतं गयेतो. 
विकासको टुरा विकीतं नवा कपळा टाकस्यान पप्पाकी 
बाट देखत घरभर इतंवूतं चक्कर मारत होतो. 

गणेश चतुर्थी को रोज गणपती घरं आननो होतो. 
गणेश चतु्थीकं रोज पेंटर जवर गर्दी मावत नोहती. 
वोकंलक विकास पटल्या दुय रोजकं पयलेच मूर्ती घरं 
आनले. पर यंदा खेतीकं कामलक फुरसद नही मिलेलक 
गणेश चतुर्थी आय गयी तरीबी गणपती आननकोच 
रयेव. विक्की नहान रयेलक हरसालं विकास पेंटरकनलक 
गणपतीकी मूती गाळीपर धरन बेठारकं एकान मोठं 
टुराला लिजाय. पर यंदा विक्की जिदलाच पेटेव, 

““पप्पाजी, मीच आवून तुमरं संगं.” असो कवत 
हटपर अळेव. विकीबी आता सात सालको भयेवलक येनं 
बेरा विकास वोला लिजायनार होतो. 

विकासको गवतको भारो आयेपर दुयी बापबेटा 


मातीको गणपती २३ गुलाब बिसेन 


पेंटरक गावं जानला निकल्या. पेंटरकन पोवच्यातं विक्की 
रंगं रंगका गणपती देखस्यान चकरायच गयेव. उंदिरपर 
बसेव गणपती पासून तं गणपती वहान होतो. विकास 

हरसालं दुय फूट उचो मातीको गणपती आनं. विक्कीनं 
आपलं पसंदको बालगणेश रूपमाको गणपती 
चुनीस. पर वू गणपती मातीको नोहतो. वू होतो प्लॅस्टर 
ऑफ पॅरीसको बनेव. प्लॅस्टर आफ पॅरीसको 
गणपती सय सय मयना पाणीमा फिजत नही रयेलक 
विकास मातीकोच गणपती आनं. पर टुराकं जिदपुळं 
वोको एक नही चली. अना वय बालगणेश रूपमाको 
प्लॅस्टर ऑफ पॅरीसको गणपती लेयकर आया. 

घरं गणपती आयेलक घरभर मंगलमय वातावरण 
होतो. विक्कीक जनमकं बेरा विकासक मायनं, “मोला 
येनं बेरा नाती होयेतं मी पाचसाल गणपती मंडावून.” 
असो कबलीतीस. पर पाचका सय अना यंदा सयका 
सात साल भया. गणपतीका दस दिवस पूजापाठ, 
भजनपूजन, सकार संध्याकाळ आरती, सेजार 
बेठारवालयीनको आवनो जावनो चालु होतो. वोकलक 
घरमा मंगलमय वातावरण होतो. देखता देखता दस 
दिवस कसा सस्या कोणीलाच पता नही चलेव. 
गणपतीको विसर्जन भयेव. सबनं पाणी भरे डोरालक 
गणपतीला बिदायी देयीन. 

मयनाकभरकं बाद एकरोज विक्को आपलं 
पप्पासंगं बयील धोवन तरापर गयेव. संगमा लालगायको 

खोंड्या गोराला धोवनला मुहुन धरीस. विकासनं बयील 
जोळीपर पाणी मारस्यान खोंड्या गोराला धोवनला 
धरीस. तबवरी विक्की पाणीमाच जोळीका कासरा 
धरस्यान उभो रहेव. विकास गोराला धोवत होतो. 
वोतरोमा पाणीमा विक्कोकं पायला काहीतरी मोठं 
गोटासारको रठ लगेव. वोनं पायलकच वोला हलाईस 
तबं वू गोटा नोहोय या बात वोक ध्यानमा आयी. वोनं 
आपलं पप्पाजीला सांगिस. 

विकासनं पाणीमा हात टाकस्यान देखीसतं वू गोटा 
नोहतो. वू होतो तरामा विसर्जन करेव गणपती. विकासनं 
पाणीकं बाहर हेळीस, तसो विक्को वोनं गणपतीला 
निरखस्यान देखन बसेव. पाणीमा रयस्यान अर्धानीर्धा 
गलेव गणपतीको पूरो रंग चली गयेतो. पर गणपती 
जसोला तसोच होतो. देखता देखता वू रोवनच बसेव. 
बयील धोवणारं विकासला काहीच नही समजेव. वू 
बयील धोवता धोवताच विक्कीला बिचारन बसेव, 
“कायला रोवसेस विक्को ?” 

““पप्पाजी, येव गणपती देखोना.” विकास बयील 
धोयस्यान जाय देखसे तं वू वूनक घरको बाल रूपवालो 
गणपतीच होतो. विक्की गणपतीकन देखत अकिनच 
रोबन बसेव. विकासनं गणपतीला तराक खोल खद्यानमा 

सिरायस्यान बाप बेटा घरं आया. घरं आयेपरबी विक्की 
रोवतच होतो. गणपतीकी टुटी फूटी मूती देख वोको 
रोवच नोहतो थांबत. विक्कीकं मायनं वोला शांत करीस. 
अना एक बालटीमा आपलं घरवालीला पाणी आनन 
सांगीस. मोठांगकं फूलमा पोराका मातीका बयील ठेया 
होता. विकासनं एक बयील धरीस अना बालटीमा 
टाकीस. विक्को आपलं पप्पाकन देखतच रहेव. आपलो 
पप्पा का कर रहीसे येको वोला अंदाजा नोहतो. 

दस मिनीटमा विकासनं विक्कोला बालटीमा 
देखनला सांगिस. विक्की देखसेतं बालटिमा बयीलकं 
जागापर वोला माती दिसन बसी. आता विक्कीकं 
ध्यानमा बात आयी. प्लॅस्टर ऑफ पॅरीसको मूर्ती 
पाणीमा सालसालभर मिराय नही. पर मातीकी मूती 
काही समयमाच मिरायस्यान माती होय जासे. प्लस्टर 
ऑफ पॅरीसको मूर्ती दिसनला साजरी दिसत रहे पर वा 
पर्यावरणला अना आपलं भावनाईनला हानी पोहचावसे. 
मातीकी मूर्ती काही समयमाच माती होय जासे. 
येकलक पर्यावरणकी हानी होनपासून बचसे 
अना कोणीकी भावनाबी नही दुखं. विक्कोनं मनक 
मनमा एक निश्चय करीस अना वू आपलं पप्पाजीला 
कवन बसेव, 

““पप्पाजी, तुमी कवत होतात वूच बराबर होतो. 
मीनं जिद करेव अना मोरं पसंदको गणपती आनेव. 
पुळंसालं आपण मातीकोच गणपती आनबी. पेंटरला 
सांगदेव, आमला मातीकोच गणपती पायजे मुहून.” 

आपलं बेटाकी बातं आयक विकास विक्कोकं 
डोस्कापरलक मायालक हात फिरावन बसेव. 


गन न 

३) पाच सो की नोट 


नवतरी चालु होती. खेतयीनमा जीतं उतं चहल 
पहल होती. धुरोला तोरकी शेंगं. बांधिमाकी लाखोरीकी 
पीळी शेंगं. धुरोकी पिकी बोरं तं खानेवालोला दूरलकाच 
आपलकन खिचत. वोनं रोज पिकू दुयी खिसामा बोरं 
भरस्यान खात खात नहेरलका घरं जात होतो. 

नहेरला वोक सामने बेरू दुय बेरू दूर बडूको 
पप्पाजी घायी घायीलक घरं जात होतो. पिकू मंगं 
अना बडूको पप्पा पुळं. चलता चलता बडूकं पप्पाजीकं 
मोबाईलको रिंगटोन बजी. तसो बडूकं पप्पाजीनं खिसामा 
हात टाकस्यार मोबाईल बाहेर काहाळीस. अना फोनपर 
बोलत बोलतच चलन बसेव. 

पिकूको ध्यान बडूकं पप्पाजीपर होतो. मोबाईल 
खिसामालक काहाळनकं बेरा बोला खिसामालक काही 
कागजसारखो पळता दिसेव. पिंकूको पूरो ध्यान वोनं 
कागजपरा ठयरेव होतो. बडूको पप्पाजी बोलता बोलताच 
घरं चली गयेव. कागज जवर आयेपर पिकू काजक 
पळीसे येव देखन बसेव. वोला कागजतं नही मिलेव पर 
रस्ताकं उजवं हातपरा पाच सौ की नोट पळी चोयी. पाच 
सौ को नोट देखस्यान पिकू खुशीक मारे कुदनच बसेव. 
पाच सौ को नोट १९ गुलाब बिसेन 


बोनं भोवत्याळ नजर फिराईस. कोणीच नही देखस्यान 
नोट धरीस, सिधी खिसामा टाकीस. अना घाईघाईलक 
घरं आवन बसेव. 

घरं आयेपरा वोनं पाच सो की नोट दफ्तरमाक 
कंपास पेटीमा बूळला लुकायस्यान ठेयीस. “पाच सो की 
नोट मम्मी पप्पाला दिसीतं वय चोरी मारीकी आय 
समजस्यान मोला हेदाळेत. संगीभाईनला सांगनला जाव 
तं गावभर पो-पो करेत. दुकानपरा देयीसतं दुकानदार घरं 

आयस्यान सांगे.” वोकं समझमा काही नोहतो आवत. वू 
बिचारमा पळ गयेव. वोक दिमागको पूरो दही भय गयेव 
होतो. 

“नोटको का करनो ?” येनं बिचारमाच वू रातवा 
सोय गयेव. 

सकार भयी तसो पिकू शाळाकं तयारीला 
लगेव. दफ्तर खांदाला हिलगायस्यान शाळाकी रस्ता 
नापन बसेव. चलता चलता बडूला बूलावन वोक घरं 
पलटेव. बडूकं घरको माहोल बळो तंग होतो. पूरो 
मोहल्ला तमाशा देखनला हाजीर होतो. मंसाराम 
खाती बडूकं पप्पाजीला शिवा गारी देत होतो. वोकी 
इज्जत धोवत होतो. बडूकं बाबुजीनं मंसारामला 
समजावनकी बहुत कोसीस करीस पर मंसाराम काहीच 
आयकनला तयार नही भयेव. आखरीमा खुटको बकरा 
धरस्यान, 

“बकरा वापस लिजानको रहेतं मोरा पूरा पैसा अज 
रातबेरावरी नाप, नहीतं बकरा भुलजाय.” असो ठसका 
मारत चलतो भयेव. 

पूरं मोहल्लाकं पुळं आपली बेइज्जती भयी देख 
बडूको पप्पाजी खाल्या मुंडकी टाकस्यान बेंचकपर 
बसेतो. बडू बखोटीला दफ्तर लटकायस्यान सपरीमाच 

उभो होतो. सब शांत होयेपर बडूकी नजर पिंकूपर पळी. 
तसो बडू सपरीपरळका उतरस्यान आंगनमा आयेव अना 
पिकूसंगं शाळाकं रस्ताला लगेव. रस्तामा बडूनं रोवत 
रोवतच पिकूला पूरी बात सांगिस. 

“मोरं पप्पाजीनं मंसाराम खातीकनलक 
नवतरीमा धानकापनका ईरा पजाईतीस. धानकटाई भयी 
पर मजुरी समयपर नही मिलेलक खातीका पैसा देनला 
बेरा भयी. काल पप्पाजीनं पटीलकनलक मजुरीका पाच 
सौ रूपया मांगस्यान आणीस. पर आवता आवता 
खिसामाकी नोट कहान पळी मालूम नही.” 

बडूकी बात आयकस्यान पिकु बहुत दुखी भयेव. 
बडूला रोवता देख वोकाबी डोरा ओला भया. वोला पूरी 
बात समझमा आयी. आपलंला नहेरपर मिली नोट 
बडूकं पप्पाजीकोच होती. या बात वोकं समझमा आयी. 
वोनं मनकं मनमा काहीतरी सोचीस अना, 

“अरे वा नोटतं मोरंजवर से.” 

“तोरंजवर ?” बडूनं ताज्जुबलक बिचारीस. 

“अरे, काल तोरा पप्पाजी नहेरलका आवत होता. 
तबं उनक मंगं मंगं मी आवत होतो. रस्तामा फोन बजन 
बसेलक तोरा पप्पाजी मोबाईल खिसामालक हेळस्यान 
बोलन बस्या. तबंच वूनकं खिसामालक कागजसारखो 

काहीतरी मोला पळता दिसेव.” 

“पर तोला नोट कहान मिली ?” 

“मोला लगेव काही कागज पळी रहे. पर जवर 
आयेपर मोला पाच सौ की नोट मिली. मोला लगेव 
कोनकी आय ना कोनकी नही. मुहुन मी वा धरलेयेव.” 

“वा मोरं पप्पाजीकीच नोट आय. वय कवतबी 
होता का खिसामालक फोन हेळता हेळताच पळी मुहुन. 
पर बादमा दुंढस्यानबी नही मिली नोट.” 

“काही बात नही. चल मोरं संगं.” 

“काहान ?” 

“तोरं पप्पाजीला नोट वापस देनला.” 

पिंकू अना बडू घरकन वापस फिऱ्या. बडूकं 
पप्पाजीला पिकूनं नोट वापस देयीस. तसो बडूकं 
पप्पाजीको मनको बोझ हलको भयेव. 

पिकूको इमानदारी देखस्यान बडूका पप्पा मम्मी 
बहुत खुश भया. बडूबी खुश भयेव. येनं खुशीमाच 
दुयीजन शाळामा गया. 


नेः नः 


पाच सौ को नोट २३ गुलाब बिसेन 


४) जरनुक 


गावमा गणपती उत्सव सुरू होतो. सकार 
संध्याकारकं आरतीलक गावमा मंगलमय वातावरण 
निर्माण होत होतो. गावका नहान टुरूपोटु, बाई-माणूस 
सबजन “सुखकर्ता दुखहर्ता वार्ता विघ्नाची) कवता कवता 
भक्तीमा तल्लीन होय जात. हरसालको येव उत्सव बुजुर्ग 
लोकयीनमा भक्तीभावको संचार करं अना शाळाकं 
टुरूनमा स्पर्धाको उत्साह भरं. हर साळ गणपतीनिमित्त 
भजन, किर्तन अना टुरूपोटुनसाती निबंध लेखनपासनातं 
हांडी फोळनवरीक स्पर्धाको आयोजन करनोमा आवं. 

गणपती स्थापना भयी अना दुसरंच रोज 
स्पर्धाईनको वेळापत्रक जाहीर भयेव. तसा गावका सब 
टुरूपोटू तयारीला लग्या. हर वयोगटसाती स्पर्धा रहेलक 
पूरं गावक टुरूनमा उत्साह फैलेव. आयोजक गणपती 
मंडळका कार्यकर्ता स्पर्धाको नियोजन करन छग्या. 
एकरोज मंडळनं चित्रकला स्पर्धाको आयोजन करी 
होतीस. रातको आरती होयेपर स्पर्धाला सुरूवात भयी. 
स्पर्धामा पयली पासून दसवीवरी दस गटमा स्पर्धाको 
आयोजन होतो. येनं स्पर्धामा पाचवीक शुभमनं आपलं 
दोस्तयीनसंगं भाग लेयीस. सबनं देयेव गयेव विषयपरा 

आपलं कल्पनाशक्तीलक रंगाविष्कार करत चित्र हेळीन. 
दुसरं रोज स्पर्धाको निकाल आयेव. स्पर्धामा 
शुभमको पयलो नंबर अना वोकोच दोस्त वेदांतको 
दुसरो नंबर आयेव. वेदांतनबी साजरो चित्र 
काहाळीतीस. पर परीक्षणमा शुभम अव्वल ठरेव. येव 

निकाल वेदांतळा अपेक्षित नोहतो. शाळाकं स्पर्धामा 
वोको नंबर आयेलक याहानबी बोळा आपलोच नंबर 
आये असो बिश्वास होतो. निकाल आयेपर, 

“कायको चित्र काहाळेतोस तुनं ? ऊ झाळपर बसेव 
कारो कावराको. तोला कारो कावराकं बिगर दुसरो चित्र 
तरी आवसे का ?” वेदांत झगळा करनकं मूळमा 
शुभमला कवन बसेव. पर शुभम आपलो शांतच रयेव. 
येकोलक वेदांतला अदिक वोको राग आयेव, 

“अबे, बोलना. काये बोलती बंद भय गयी तोरी 
१” आता शुमला रयशार नही भयेव, 

“देख यार, येनं स्पर्धाको निकाल मीनं नही देयेव. 
जेनं देयीस वोलाच बिचार, मोरो कारो कावरा साजरो का 
तोरो हिवरो मिट्ठु साजरो तं !” 

एक दुसरकन गारगुर देखत दुयीजन आपलं दुसरं 
स्पर्धामा लग गया. 

गणपतीमाको वाद आता वेदांत शाळामा धरस्यार 
आयेव. जेनंबी स्पर्धामा शुभमको नंबर आवं, वहान 
वेदांत झगळनला बसजाय. शुभम वोला हरबार 
समजावनकी कोसिस करं, पर वू काही गणपतीमाकं 
स्पर्धाको पराभव भूलनला तयारच नोहतो. हरजागं 
शुभमला कमी देखावनको प्रयासमा वेदांत लगेव रवं. 


जरनूक २६ गुलाब बिसेन 


देखता देखता दिवस निकलता गया. चौथं मयनाकं 
पयलं हफ्तामा दुसरं सत्रकं परीक्षाको वेळापत्रक शाळामा 
जाहिर भयेव. हफ्ताभरमा पेपर सुरू होणार होता. सब 
टुरू परीक्षां आखरी तयारीला लग्या. शाळामाको 
अभ्यास सिकायशान पूरो होतो. टुरूपोटु अभ्यास अना 
सरावमा मगन होता. एकरोज शाळा सुटेपर शुभम घरं 
गयेव. दुपारी आपलो दफ्तर खोलस्यान गणितको वही 
देखन बसेव. तं गणितकी वहीच नही. 

शुभम चितामा पळेव. च्यार रोजपर पेपर से अना 
वहीच गायब. आता गणितको सराव कसो होये. येनं 
चितालक वू रोयेसारको करन बसेव. दुसरं रोज वोनं 
आपली अळचन सरला सांगीस, 

“सर, मोरी गणितकी वही कालपासून गायब भयी 
से. दुपारक सुट्टिवरी दफ्तरमाच होती. बादमा घरं जायेपर 
हयीच नही.” 

“चिता नोको करू. मिल जाये. गलतीलक गयी रये 
कोणीकं दफ्तरमा.” असो कयस्यान सर सबकी तलाशी 
लेन बस्या. अर्धो तास पूरो वर्ग छान मारस्यान भयेव पर 
शुभमकी वही कहिंच नही मिली. वू रोवणायीपर आय 
गयेव. 

पर आता शुभमला रोयके काहीच मतलब नोहतो. 


जरनूक २७ गुलाब बिसेन 


परीक्षा तं देनोच होतो. बोनं गणितको किताब खोलीस 
अना व्‌ एक एक उदाहरणसंग्रह सोडावन बसेव. देखता 
देखता वोका पूरा उदाहरण संग्रह एक रोजमा 
सोडायस्यान पूरा भय गया. एकरोजमाच वोकी दुसरी 
वही तयार भय गयी. बच्या एकदुय कठीण उदाहरणसंग्रह 
वोनं शाळामा सरला बिचारस्यान सोडायलेयीस. 

परीक्षाकं रोज शुभम आत्मविश्वासलक पेपर 
सोडावन बसेव. सर वर्गमा फिरस्यान टुरूनको निरीक्षण 
करत होता. वोतरोमा वूनला वेदांतक हातमा एक 
कागदको चिटुरा चोयेव. 

“निवास, का सेरे तोरं हातमा ?” 

तसो वेदांत खिसामा चिटुरा लुकावन बसेव. सरला 
शंका आयी. सरनं बोला उभो करीस. तं वोक खिसामा 
गणितकं वहीका दसबारा चिटुरा निकल्या. सरनं 
वोकंपर दनादन देताच देयीस. सपा 
टुरू वेदांतकन देखतच रय गया. 

पेपर सुटेपर सपा टुरू सरनं टेबलपर ठेया वेदांतकं 
खिसामाका चिटुरा देखन बस्या. शुभमबी चिटुरा देखन 
बसेव. चिटुरा देख वोला धक्काच बसेव. वय चिटुरा 
वोकच दवळे वहिका होता. सरला नाव सांगनो अना 
निवासला सरक हातको साजरो मार देनं. असो वोकं 


जरनूक २८ गुलाब बिसेन 


मनमा आयेव. पर वोनं बिचार करीस, 

“वेदांत मोरो दोस्त आय. वोनं आबच सरको 
हातको मार खायीसेस. वोला वोकं गलतीकी सजा मिल 
गयी से. दुबारा मार देनोमा काही मतलब नाहाय.” 

सपा टुरू पोटुनसंगं शुभम शाळाकं बाहर आयेव. 
वेदांतबी खाल्या मान टाकस्यान आवत होतो. वेदांतकं 
खांदापर हात ठेयस्यान शुभम बोलेव, 

““वेदांत, मोरी वही तुनं चोरेस. येकोलक मोरो 
नुकसान करनको तुनं सोचेस. पर तोरोच पेपर अधुरो 
रहेव. जरनुकलक कोनीकोच फायदा नही होय.” 

वेदांतलाबी या बात समझमा आयी अना दुयीजन 


खुशीखुशी घरक रस्ताला लग्या. 
+ भेर 


जरनूक २९ गुलाब बिसेन 


५) खोपळीमाकी दिवारी 


बजारमा दिवारीक्‌ खरेदिसाती लोकइनकी जोरदार 
गदी होती. पंकजक्‌ मम्मीन्‌ वोला गुलाब जांबुरको 
पाकीट आणन धाळीस. सायकल धरस्यान पंकज 
बजारमा गयेव. अना गुलाब जांबुरको पाकीट लेयस्यान 
वापस आवण बसेव. आवता आवता वोकी नजर 
रस्तालक जानेवालं एक बुळगं बायीपर पळी. वू 
सायकलपरलक उतरस्यान वोकंकनच देखन बसेव. 

सत्तर पच्यात्तर सालकी एक बुळगी बाई. दुय 
हातमा दुय सामानलक भऱ्या थेला धर धिरू धिरू जात 
होती. कळक तपनलक वा पसीनाचेर भयीती. वोकंकन 
देखस्यान बोळा चलनलाबी तकलीफ होत होती असो 
दिसत होतो. बुळगीको वा परिस्थिती देख पंकजला वोको 
दया आयी. वू वोकंजवर गयेव. 

““शायनीमाय, जादा भयेवकावो ओझो?” 

“हो बेटा. बुढापामा ताकद नही रही पयलेवानी.” 

““शायनीमाय, मी तोरो ओझो हलको कर देऊ का 
थोळोसो?” 

“तोला नही उचलनका बेटा ये थैला.” बुळगी 
वोकंकन देख कवन बसी. 
खोपळीमाको दिवारी ३० गुलाब बिसेन 


“एक काम करूसु. तोरा थेला मोरं सायकलला 
टंगायस्यान मी तोरं घरवरी लिजाय देसू.” असो कवत 
वोनं बुळगीकं हातमाका दुयी थेला एक एक करस्यान 
सायकिलकं हेंडलला लटकायीस. 
बुळगीलाबी ओझो भयेतो. वोकंलक वा मना बी नही कर 
सकी 

“शायनीमाय, चल आता मोरंसंगं धिरू धिरू 
“न 


Wi, 


बुळगी वोकंसंगं धिरू धिरू चलन बसी. 
खोपळीमाकी दिवारी ३९ गुलाब बिसेन 


“शायनीमाय, तोरो घर कितं से ?” 

पंकजनं चलता चलता बिचारीस, “मातामायक 
देऊरजवरकं बोरींगजवरच से.” बुळगीन सांगीस. 

“तोला ओरकेव नही गा. कोणको टुरा आस बेटा ?” 

“मोरो नाव पंकज से. सहकार नगरमा रवूसू.” 

बुळगीको हातको ओझो कम होयेलक वोला साजरो 
लगन बसेव. “देव तोरो भलो करो बेटा.” असो टोंडकं 
टोंडमा पुटपुटत वा पंकजक मंगं मंगं चलन बसी. 

“येनं बुळगीलाबी मोठी उरक. गदीमा कायला जाये 
पायजे बुळगा माणूस्यानं. धळ चलबी नही सकं अना 
बजारमा सामान लेनला आयीसे. घरकं मरदमानायीनला 
आणनला नही सांगती!” पंकज मनक मनमा कवन 
बसेव. 

चलता चलता बुळगी एक घरकं सामने आयस्यान 
रूकी. घर कायको वातं खोपळीच होती. काळी कमचीकं 
भितला माती लिपी होती. छतपरा कौलं कसीबसी टेकी 
होती. घरकं भितला कयी जमानोको रंग नोहोतो लगेव. 
दुय धक्कालक पळेत असी भीती. 

“बेटा, येवच मोरो घर आय. उतरायदे मोरा थेला.” 

पंकजनं सायकलका थैला उतरायस्यान आंगणमा 


खोपळीमाकी दिवारी ३२ गुलाब बिसेन 


ठेयीस. वोतरोमा बुळगीको अगाज आयकस्यान सय सात 
सालको एक टुरी खोपळीमालक धावतच “माय माय” 
करत बाहर आयी. 

“शायनीमाय, येनं उमरमा कायला बजारला 
जासेस ? घरकं मरदमानायीनला पठाय देनं !” 

“का करू बेटा, घरमा मरदमाना रहेत तबं 
पठावूनना!” बुळगी दु:खी मनलका बोली. 

“या मोरी नातीन आय. जवरक शाळामा पयलीमा 
शिकसे. येका मायबाप या एकसालको होती, तबंच 
एक्सिडेंटमा गुजर गया. आता याच एक मोरो सहारो से. 
अना मी वोको सहारा सेव.” बुळगी धळीपरा टेकत 
सांगत होती. 

“मंग तुमला पेसापाणी कोण पुरावसे?” पंकजनं 
जाननकं उत्सुकतालक बिचारीस. 

“निराधार पेन्शन मिळसे बेटा. वूच एक आधार से 

मा. 
बुळगी दुयी थैला धरस्यान खोपळीमा चली गयी. 
वूबी खोपळी देखन वोक  मंगं मंगं खोपळीकं दरवाजावरी 
गयेव. 
पंकजनं बुळगीकं नातीनपर एक नजर फिरायीस. 
आंगमा फाट्या कपळा. डोस्काला तेलको नाव नोहोतो. 


खोपळीमाकी दिवारी ३३ गुलाब बिसेन 


पायमा चप्पल नही. खोपळीमा मातीतेलको एक दिवो 
भितला टंगेव होतो. नेवाराकं बिनेव खाटला नेवाराबी 
नावकोच बचेतो. खोपळीमा गिण्याचुण्याच बर्तन होता. 
येव नजारा देख पंकज मनक मनमा दुखी भयेव. अना 
मनमा काहीतरी निर्धार करत वू आपलं घरं लोटेव. 

“आबं वरी काहान थांबेतोस त॑ गा? मी 
गुलाब जांबूर कं पाकीटकी कबकी बाट देख रहीसेव. दे 
पाकीट.” पंकजला घरं आयेव देख पंकजको मम्मी 
बिचारन बसी. पंकजनं हातमाको पाकीट मम्मीकं हातमा 
ठेयीस. पर तोंडमालक वोकं शबुदच फुटत नोहतो. 
मम्मीकं बिचारेपर वोनं पूरी हकिकत मम्मीला सांगिस. 
बुळगीको सारी कथा आयकस्यान वोकं मम्मीलाबी बहुत 
दुख भयेव. 

“मम्मी, आपण यंदाको दिवारी वोनं 
शायनीमाकं खोपळीमाजायस्यान मनायातं ?” 

पंकजकं अचानक बोलनोलक मम्मी गुलाब जांबूर 
बनावता बनावता वोकंकन देखन बसी. 

“मंजे का करनको ?” 

“मम्मी, यंदा मोरंसाती फटाका अना ड्रेस नही 
लेयीसतं नही चले ?” 

पंकजक असो बोलनोलक वोकी मम्मी बिचारमाच 


खोपळीमाकी दिवारी ३४ गुलाब बिसेन 


पळी. 

“मंग का लेजो ?” मम्मीनं बिचारीस. 

“बरोक बदलामा आपण वोनं शायनीमायकं 
नातीनसाती कपळा, चप्पल, दफ्तर अना किताबं लेयातं 
?” पंकजनं आपलो बिचार सांगिस. 

““बढियाच रहे.” 

“अना मी चिवळा-चकलीबी बनाय देवून.” मम्मी 
कवन बसी. 

दुयीजन एकमेकला ताली देत गुलाब जांबूर 
बनावन बस्या. हफ्ताभरकं बाद दिवारी आयी. 
लक्ष्मीपूजाकं दुय रोज पयले पंकजनं आपलं पप्पासंगं 
बजारमा जायस्यान खरेदी पूरी करीस. लक्ष्मीपूजाक रोज 
वू आपलं मम्मी पप्पा संगं बूळगीकं खोपळीमा गयेव. 
पंकजला देख बुळगीको नातीन कवन बसी, 

“माय. माय, वू वोनरोजको टुरा आयेव देख.” 

बुळगी खोपळीमालका बाहर आयस्यान देखन 
बसी. पंकज अना वोकंसगं एक बाई अना माणूस देख 
वोला अजबच लगेव. वोनं वूनला खोपळीमा बुलाईस. 
खोपळीमा मातीतेलको दिवो जरत होतो. खोपळीमा 
पंकजनं आपलं संगं आणेव पूरो सामान अना दिवारीको 
खाजो बुळगीला देयीस. 


खोपळीमाको दिवारी ३५ गुलाब बिसेन 


“बेटा, देव तुमरो भलो करं.” असो कवत बुळगीनं 
पंकजला आशिर्वाद देयीस. बुळगीकं नातीननं पंकजनं 
देया कपळा आंगमा टाकीस. नवो दफ्तर अना किताबं 
देख वा खुषच भयी. पंकजकं मम्मीनं चकली - 
चिवळाको थैला बुळगीक हातमा देयीस अना भरे 
डोरालक वय घरं लोट्या. *** 

( वरील कथा १४ नोव्हेंबर,२०२० च्या अटकमटक 
वेबसाईटवर प्रकाशित.) 


खोपळीमाकी दिवारी ३६ गुलाब बिसेन 


६) भातको खऱ्यान 


भितपरकं घळिमा सकारका नव बज्या होता. रोहन 
शाळामा जानकी पूरी तयारी करस्यान जेवनला ठावपरा 
बसेव. ठावमा दार, भात, रोटी, बालक संगको भाजी 
अना वोकं पसंदको आंबाको रायतोबी होतो. रोहनला 
लाहाकीलक घास मारता देख, 

“असून चली जाये. जरा धिरूलक जेव.” 

“मम्मी, मोरा धुनोमाका मोचा हेळ देना.” 

“येतरी कायको लाहाकी भयी तोला?” 

“जेवूसू ना वो मम्मी.” 

“हेळ देसू. पर जरा दमलका घास मार.” असी 
कवत रोहनकी मम्मी मोचा आनन घरमा चली गयी. 

जेवण पूरो कर रोहन ठावमा हात धोयस्यान उठेव 
अना बॅग खांदाला लटकायस्यान आपला जुता पोसन 
बसेव. एतरोमा वोकं मम्मीनं बोळा मोचा देयीस अना 
ठाव उचलन सयपाक खोलीमा चली गयी. 

“येव काहाय तगा असो ठावको भोवत्याल 
भातको खऱ्यान ?” 

सयपाक खोलीमालकच वोकी मम्मी हेबानी. 

“संड गयेव वो मम्मी. दुबारा नही संडावनको.” 

असो कवत डहेलमा उभो मोन्यासंगं वू शाळाकं 
रस्ताला लगेव. 


असोच पंधरा पाऊण मयना निकल गयेव. पर 
रोहनकं ठावकं भोवत्यालको खऱ्यान काही कम होनको 

नाव नोहतो लेत. वोकी मम्मी रोज बोला सांगत होती. 
कबं कबं हेबातबी होती. पर जेवकी लंका तेव ! 

गावकी मंडई तोंडपर होती. गावक पंचमीक 
मंडईला एक हफ्ताच बचेतो. एकरोज रोहनको पप्पा 
रोहन, बोकी मम्मी अना बोक मोठं बहिनला धरस्यान 
एकरोज तिरोडाला कपळा लेन गया. तिरोडाक बजारमा 
दिवारीकं खरेदीकी बहुत गर्दी होती. कपळाकं दुकानमातं 
पाय ठेवनलाबी जागा नोहती. वोकंलक रोहन आपलं 
बहीन अना मम्मीसंगं दुकानकं बायरा पायरीपरच 
बसस्यान आपलो नंबर आवनकी बाट देखत होता. 

रोहन आपलं बहीनसंगमा पप्पाको मोबाईल ईचकत 
बसेतो. एतरोमा रोहनकी नजर दुकानमा आया दुय 
टुरूनपर पळी. डोस्कापरका बाल बढ्या, आंगमा फाट्या 
कपळा, वयबी कबका धोया होता कोणला माहीत. 
आंगला कबं पानी लगेतो देवजानं, उनला देखकराच 
बासकं माऱ्या दुकानमाका गिरहाईक बाजुला वस्या. 
तसो दुकानमा गल्लापर बसेव शेठजी उनकंपर हेबाय 
धायेव. 

“भागोबे यहांसे।अभी बोहनीका समय है। बादमे 
आना।” 

“शेठजी, कुछतो खानेको देदो. बहुत भूख लगी है।” 

“अभी खानेका समय हे क्या बे ? भागते हो या 
मारू डंडा ? सुबह सुबह आ जाते है बटे भिखारी।” 

शेठजीको गुस्सा देख वय दुय टुरा 
घबराय गया अना वहानलका चलता भया. रोहन 
उनकं कन देखतच होतो. वोकी नजरच वूनकंपरलका 
हटनला तयार नोहती. 

दूर जायस्यान वय दुय टुरा एक पिपरकं 
झाळखाल्या रूक्या. 

एकनं आपलं हातमाक झोरामालक एक झिल्ली 
हेळिस. दुसरोनबी आपलं झोरामालक एक कागजकी 
पुळी हेळीस. अना दुयीजन मांडी मारस्यान झाळखाल्या 
बस्या. दुयीननं आपली पुळी अना झिल्ली खोलीन. 
झिल्लीमा भिकमा मिलेव रातको भात होतो. तं 
दुसरोजवर कागजकं पुळीमा बासी भज्या होता. दुयीजन 
आपलो 

जवरको एकमेकला देत वहानच जेवनला बस्या. 

रोहन एकसारखो उनककन देखतच होतो. 

“रोहन, चल लवकर आपलो नंबर आयेव.” 

बहिनक येनं अगाजलक वोकी तंद्री टुटी. वू आपलं 
बहिनसंगमा कपळा लेन दुकानमा गयेव. दुकानमाकं 
आरसामा वू आपलो चेहरा न्याहारत होतो. तबं वोका 

डोरा पाणीलक भऱ्या होता. बोळा वोकीच लाज लगत 
होती. कपडालत्ता लेयस्यान दिवसबुळतावरी सबजन घरं 
आया. रोहनकी मम्मी दिवा बाती करस्यान रातक 
सयपाकला लगी. 

सयपाक होयेपर सबजन जेवणला ठावपर बस्या. 
रोहनबी एक एक घास खात होतो. जेवण पूरो करस्यान 
बू ठावपरलक उठेव अना दिवारी सुट्टिमाक॑ अभ्यासला 
लगेव. रोहनकी मम्मी बर्तन भांडा धोवनसाती ठाव 
उचलन बसी. तब्‌ बोला अचंबाच भयेव. रोज भातक्‌ 


खऱ्यानलक भरेव रोहनको ठावकं भोवत्याल भातको एक 
सीतबी पळेव नोहतो. 


न ग 

'खोपळीमाकी दिवारी' 
खरीखुरी भारतीय संस्कृतीकी पहचान 


असो कसेती का ज्ञान अना बुद्धीलकाच माणूस मा 

पुरो माणूसपणा नही आय्‌ सक्‌. ज्ञान अना बुद्धी को संग संग्‌ 
बिचार, भावना, सहअस्तित्व को महत्त्व असा काही दुसरा घटक 
भी माणूस मा माणूसपणा आवन्‌ साती आवश्यक रव्ह सेती. 
येलाच घटकत्व सिद्धांत असो कहेव जासे. 

व्यक्ती अना समाज इनमा इंद्र नही समरसता रहे पाह्यजे, या 
खरीखुरी भारतीय संस्कृती की पह्यचान आय्‌. 

गुलाब बिसेन गुरुजी को येव्‌ कथासंग्रह मंज्या येन भारतीय 
संस्कृती की पह्यचान लहान दुरूपोटूईनला कसी होये येको चांगलो 
उदाहरणच आय्‌. मी गुलाब गुरुजीला बोहूत बोहूत धन्यवाद देसू 
का उनन्‌ एक महत्त्वपूर्ण कामला सुरवात करी सेन्‌. 


@ अँड.लखनसिंह कटरे 
बोरकन्हार, ४४१९०२, जि.गोंदिया 

